20.9.2022
EL
Επίσημη Εφημερίδα της Ευρωπαϊκής Ένωσης
C 361/13 Πέμπτη 24 Μαρτίου 2022
61. καλεί την Επιτροπή και τα κράτη μέλη να διασφαλίσουν ότι το νέο Ευρωπαϊκό Ταμείο Θάλασσας, Αλιείας και Υδατοκαλλιέργειας θα τεθεί σε λειτουργία το συντομότερο δυνατόν και ζητεί από την Επιτροπή να υποβάλει επειγόντως πρόταση για να καταστεί δυνατή η επείγουσα βοήθεια στο πλαίσιο του ταμείου και σε περιόδους κρίσης όπως ο πόλεμος στην Ουκρανία· ζητεί μετ’ επιτάσεως την κινητοποίηση τυχόν εναπομενόντων κονδυλίων από το Ευρωπαϊκό Ταμείο Θάλασσας και Αλιείας και καλεί μετ’ επιτάσεως την Επιτροπή και τα κράτη μέλη να επιταχύνουν την εφαρμογή του αποθεματικού προσαρμογής στο Brexit, προκειμένου να διασφαλιστεί ότι η στήριξη φτάνει ταχύτερα σε περιοχές που πλήττονται από το Brexit· 62. παροτρύνει την Επιτροπή να προτείνει έκτακτα μέτρα για τη στήριξη της αλιείας, της υδατοκαλλιέργειας και ολόκληρης της αλυσίδας αξίας (μεταποίηση, λιανική πώληση, κ.λπ.) στην ΕΕ· ζητεί, στο πλαίσιο αυτό, τα μέτρα έκτακτης ανάγκης να περιλαμβάνουν: αποζημίωση των φορέων εκμετάλλευσης για το διαφυγόν εισόδημα και το πρόσθετο κόστος, στήριξη για την προσωρινή παύση των αλιευτικών δραστηριοτήτων και στήριξη των οργανώσεων παραγωγών και ολόκληρης της αλυσίδας αξίας των θαλασσινών για την προσωρινή αποθήκευση προϊόντων αλιείας και υδατοκαλλιέργειας μέσω του Ευρωπαϊκού Ταμείου Θάλασσας, Αλιείας και Υδατοκαλλιέργειας, αύξηση της ευελιξίας των ποσοστώσεων από έτος σε έτος από 10 % σε 25 %, αύξηση του ορίου των κρατικών ενισχύσεων έως και 500 000 EUR ανά σκάφος βάσει του ελάχιστου πλαισίου και ένταξη της αλιείας και της υδατοκαλλιέργειας στο προσωρινό πλαίσιο κρίσης για τα μέτρα κρατικής ενίσχυσης· καλεί την Επιτροπή και τα κράτη μέλη να θέσουν σε εφαρμογή όλα τα διαθέσιμα μέσα της κοινής αλιευτικής πολιτικής για τη σταθεροποίηση των αγορών· 63. σημειώνει ότι θα πρέπει να εξεταστούν μέτρα σε ολόκληρη την αλυσίδα εφοδιασμού τροφίμων προκειμένου να διασφαλιστεί ότι όλοι οι συμφεροντούχοι διαδραματίζουν ρόλο στην ενίσχυση της ανθεκτικότητας των τομέων των γεωργικών και θαλάσσιων τροφίμων και ότι τα μέτρα αυτά πρέπει να συμβάλλουν στην επίτευξη των σκοπών και των στόχων της μετάβασης της ΕΕ στην κλιματική ουδετερότητα έως το 2050· θεωρεί ότι, σύμφωνα με την ταχεία εφαρμογή της οδηγίας για τις αθέμιτες εμπορικές πρακτικές (8), θα πρέπει να δοθεί ιδιαίτερη έμφαση στη βιωσιμότητα της γεωργίας, της αλιείας και της υδατοκαλλιέργειας και στον σημαντικό ρόλο των εμπόρων λιανικής στον καθορισμό δίκαιων αποδόσεων για τους παραγωγούς, ιδίως υπό το πρίσμα των πιέσεων που προκύπτουν από το αυξημένο κόστος των εισροών, αλλά σε ίση βάση, στην ευθύνη τους να διασφαλίζουν ότι τα τρόφιμα παραμένουν προσιτά και προσβάσιμα για τους καταναλωτές· 64. καλεί την Επιτροπή να αναλάβει δράση για να διασφαλίσει ότι οι διατάξεις για τις κρατικές ενισχύσεις στους τομείς της γεωργίας, της αλιείας και της υδατοκαλλιέργειας, συμπεριλαμβανομένων των διατάξεων de minimis, επιτρέπουν στα κράτη μέλη να προσφέρουν ταχεία και ευέλικτη στήριξη στους φορείς εκμετάλλευσης προκειμένου να αντισταθμίσουν το αυξημένο κόστος που συνδέεται με τον πόλεμο στην Ουκρανία· επισημαίνει, στο πλαίσιο αυτό, ότι τα κράτη μέλη, εντός του εθνικού τους πλαισίου, θα πρέπει επίσης να εξετάσουν το ενδεχόμενο παροχής βοήθειας, όπως η μείωση των εισφορών κοινωνικής ασφάλισης, η αναστολή ή η μείωση ορισμένων φόρων και η παράταση των δανείων για τη νόσο COVID-19· καλεί την Επιτροπή να διασφαλίσει ότι οι κρατικές ενισχύσεις δεν οδηγούν σε στρέβλωση του ανταγωνισμού και ότι διασφαλίζονται ισότιμοι όροι ανταγωνισμού μεταξύ των κρατών μελών· 65.
ζητεί ενισχυμένη δράση σε διεθνές επίπεδο προκειμένου να διασφαλιστεί ότι η επισιτιστική ασφάλεια θα είναι στο επίκεντρό της διαδικασίας λήψης αποφάσεων πολιτικής, προκειμένου να αποφευχθεί η έλλειψη και να εξασφαλιστεί η διατροφική ασφάλεια στις πλέον ευάλωτες χώρες, δίνοντας στο πλαίσιο αυτό προτεραιότητα στη χρησιμοποίηση των γεωργικών προϊόντων ως ειδών διατροφής και αποτρέποντας τα εμπόδια στο διεθνές εμπόριο τροφίμων· 66. καλεί την Επιτροπή και τα κράτη μέλη να προτείνουν σύντομα μια συνεδρίαση της Επιτροπής του FAO για την Παγκόσμια Επισιτιστική Ασφάλεια, η οποία θα πρέπει να είναι το προτιμώμενο φόρουμ συντονισμού επί του θέματος, καθώς διασφαλίζει την χωρίς αποκλεισμούς εκπροσώπηση όλων των κρατών· καλεί την Επιτροπή και τα κράτη μέλη να συμμετάσχουν σε αυτό το φόρουμ για να διασφαλίσουν τον διεθνή συντονισμό, ιδίως όσον αφορά τα αποθέματα, τα βιοκαύσιμα και τη χρηματοδοτική στήριξη προς τις χώρες εισαγωγής· 67.
πιστεύει ότι θα μπορούσαν επίσης να απαιτηθούν σημαντικές αλλαγές στα μοντέλα αγοράς και εξαγωγών, καθώς και σοβαρός σχεδιασμός έκτακτης ανάγκης, όπως αυτονομία στην παραγωγή ζωοτροφών στην ΕΕ, εναλλακτικές αγορές για εξαγωγές, βελτιωμένη ικανότητα αντίδρασης, στρατηγικά αποθέματα βασικών τροφίμων, ζωοτροφών και άλλων προϊόντων τροφίμων, αυτονομία στα λιπάσματα και τα προϊόντα αντικατάστασης, και σαφείς πληροφορίες σχετικά με τα παγκόσμια πρότυπα μεταφορών για προϊόντα γεωργίας, αλιείας και υδατοκαλλιέργειας· 68.
ζητεί την επιτάχυνση και την ενίσχυση των δράσεων για τη μείωση της σπατάλης τροφίμων, ώστε να μεγιστοποιηθεί η διαθεσιμότητα τροφίμων και η χρήση των διαθέσιμων πόρων εντός της ΕΕ προκειμένου να βελτιωθεί η επισιτιστική αυτονομία· τονίζει την ανάγκη να αποφευχθεί η απώλεια τροφίμων κατά την αποθήκευση και σε όλα τα στάδια της αλυσίδας εφοδιασμού, να διευκολυνθεί η δωρεά τροφίμων μέσω της συνεκτικής εφαρμογής της νομοθεσίας περί ευθύνης, να ενθαρρυνθεί η ανάκτηση της σπατάλης τροφίμων και να αναπτυχθούν εναλλακτικές επιλογές για τους εμπόρους λιανικής πώλησης, συμπεριλαμβανομένης της
(8)
ΕΕ L 111 της 25.4.2019, σ.
59.